burgasdotpro/wikipedia huggingface dataset:
NHL 1926/1927

Sezóna 1926/1927 bola 10. sezóna NHL. Víťazom Stanley Cupu sa stal tím Ottawa Senators.
WHL zanikla, a tak túto sezónu už Stanley Cup patril iba NHL.
NHL bola rozšírená na 10 účastníkov o tímy Chicago Black Hawks, Detroit Cougars a New York Rangers. Bolo rozhodnuto o rozdelení ligy na dve divízie, a to americkú a kanadskú. Do play-off postupovali tri tímy z každej divízie. Celé play-off sa hralo v rámci divízií - tímy z opačných divízií sa tak mohli stretnúť až vo finále. Vo štvrťfinále sa stretli systémom doma-vonku tímy na 2. a 3. pozíciach. V semifinále zmerali svoje sily víťazi divízií proti víťazom štvrťfinále, a to tak isto doma-vonku. Finále Stanley Cupu sa hralo na 5 zápasov, ktoré ale mohli skončiť remízou, a tak zvíťazil tím s viac víťaznými zápasmi.
Play-off o Stanley cup.
Štvrťfinále a semifinále sa hrali na 2 zápasy, postupoval tím s vyšším počtom strelených gólov. Finálová séria bola plánovaná na päť zápasov, keďže o víťazovi bolo rozhodnuté po štyroch zápasoch, piaty sa nehral. Dva zápasy skončili aj po predĺžení remízou, do konečného stavu série sa započítali zápasy, ktoré mali víťaza.
Štvrťfinále.
Montreal Canadiens – Montreal Maroons
Boston Bruins – New York Rangers
Semifinále.
Ottawa Senators – Montreal Canadiens
Boston Bruins – New York Rangers
Finále.
Stretnutia v Ottawe boli poslednými finálovými v Stanley cupe na území tejto metropoly na dlhých 80 rokov. 2. júna 2007 v ottawskej Scotiabank Place nastúpili k tretiemu zápasu finálovej série 2006/07 tímy Ottawa Senators a Anaheim Ducks.
Ocenenia.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Brankári.
"Note: GP = Odohrané zápasy; MIN = Odohraná minúty; GA = Obdržané góly; SO = Čisté konto; AVG = Priemerný počet inkasovaných gólov"
Braunschweig

Braunschweig je veľkomesto v severnom Nemecku na juhovýchode spolkovej krajiny Dolné Sasko. S cca 245 000 obyvateľmi je po Hannovere druhým najväčším mestom. 
Dejiny mesta.
Do novembra 1918 bol Braunschweig rezidenčným sídlom Brunšvického vojvodstva. Po abdikácii vojvodu bol hlavným mestom Slobodného štátu Brunšvicka a to až do jeho zrušenia a začlenenia do novo zriadenej spolkovej krajiny Dolné Sasko v roku 1946. Až do zrušenia Zemského okresu Braunschweig v roku 1974 bol Braunschweig sídlom vládneho obvodu, ale ako mestský okres nepatril ku krajinskému okresu. Vládny obvod Braunschweig bol potom zrušený k 1. januáru 2005. Mesto je sídlom Vrchného krajinského súdu.
Kultúra.
V Braunschweigu je od roku 1952 udeľovaná najprestížnejšia cena za literatúru pre deti a mládež, Cena Friedricha Gerstäckera.
Sericinus

Sericinus, po slovensky niekedy pestroň, je rod motýľov z tribu Zerynthiini, ktorý opísal v roku 1851 John Obadiah Westwood (1805 – 1893). Tento rod zahŕňa iba jeden druh ázijského motýľa - "Sericinus montela" Gray, 1852.
NHL 1927/1928

Sezóna 1927/1928 bola 11. sezóna NHL. Víťazom Stanley Cupu sa stal tím New York Rangers.
Konečná tabuľka základnej časti.
V základnej časti sa každý tím stretol šestkrát so súperom zo svojej divízie a štyrikrát so súperom mimo svojej divízie.
Play-off o Stanley cup.
Štvrťfinále a semifinále sa hrali na 2 zápasy, postupoval tím s vyšším počtom strelených gólov. Finálová séria pozostávala z piatich zápasov, víťazom sa stal tím s vyšším počtom víťazných zápasov. Všetky finálové zápasy sa odohrali v Montreale v hale Forum.
Ocenenia.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Sericinus montela

Sericinus montela Gray, 1852 je motýľ z čeľade vidlochvostovité. Vyskytuje sa vo východných častiach Ruska, v Kórey, Číne a v Japonsku. Jeho húsenica sa živí rastlinami z čeľade vlkovcovité (Aristolochiaceae) – napr. Aristolochia contorta. Je to jediný druh z podčeľade jasone, ktorý má do roka dve a viac generácií. Existuje o ňom v odbornej entomologickej literatúre relatívne málo informácií. Opísal ho v roku 1852 anglický entomológ G. R. Gray.
Helmstedt

Helmstedt je bývalé hanzové a nemecké univerzitné mesto v Dolnom Sasku. 
V období reformácie tu vojvoda Július Brunšvicko-Wolffenbütelský založil univerzitu (1576) pod názvom "Academia Julia". Okolo roku 1588 tu krátko pôsobil Giordano Bruno. Táto univerzita bola zrušená v roku 1810, kedy Helmstedt patril pod napoleonské Vestfálské kráľovstvo. 
V období rozdelenia Nemecka bol Helmstedt na západonemeckej strane najvýznamnejšieho hraničného prechodu na diaľnici Hannover – Berlín a železničnej trati Hannover – Magdeburg.
V okolí mesta sa nachádzal hnedouhoľný revír, kde bola v roku 2002 ukončená ťažba .
Celta de Vigo

Real Club Celta de Vigo, S.A.D, všeobecne známy ako Celta Vigo je španielsky futbalový klub z mesta Vigo v provincii Pontevedra. Bol založený 23. augusta 1923 zlúčením dvoch klubov "Real Vigo Sporting" a "Real Fortuna Foot-ball Club" a v súčasnosti hrá v najvyššej španielskej futbalovej súťaži.
Prezývka "Los Celestes" je odvedená od svetlomodrej farby dresov. Domovským stánkom klubu je štadión Balaídos s kapacitou 29 000 miest. Najväčším rivalom klubu je Deportivo La Coruña, ich vzájomné zápasy sa označujú ako „galícijské derby“. Klubovým sponzorom bol v rokoch 19852016 Citroën.
Úspešné boli pre klub najmä neskoré 90-roky, kedy klub dosiahol v La Lige umiestnenia v prvej šestke. Pád prišiel v roku 2003, kedy po sezóne, kedy bola Celta štvrtá a hrala kvalifikáciu do Ligy majstrov nasledujúcu sezónu skončila na 16. mieste a zostúpila do Segunda División. Nasledujúcu sezónu 2004/05 sa klub prebojoval naspäť do najvyššej súťaže, no odohral tu len dve sezóny a opäť zostúpil do druhej ligy. Po piatich rokoch v druhej lige sa klub vrátil do najvyššej súťaže v roku 2012. V sezóné 2016/2017 Celta postúpila do semifinále Európskej ligy, kde nestačila na Manchester United - neskoršieho víťaza súťaže.
Úspechy.
Národné.
 Španielsky pohár:
Medzinárodné.
Pohár Intertoto:
Európska liga:
Hráči klubu.
Súčasná zostava:
 
 (hosťovanie z Athletic Bilbao)
Celta Vigo v európskych súťažiach.
zdroj: kassiesa.net
Zoznam 72 mien vedcov na Eiffelovej veži

Konštruktér Alexandre Gustave Eiffel, dal na Eiffelovu vežu napísať mená 72 vedcov ako uznanie a pripomienku toho, že bez ich teoretických aj praktických príspevkov vede by jej vybudovanie nebolo možné. Toto Eiffelovo gesto malo vyjadriť jeho uznanie vede. Minimálne 34 ľudí z tohto zoznamu sú odborníci z technických oborov. Väčšina z nich bola členmi Francúzskej akadémie vied. Okrem Švajčiara Bregueta a rodáka z Talianska Sturma ide o francúzskych vedcov, vynálezcov a konštruktérov.
Mená sú umiestnené na všetkých štyroch stranách veže na oceľovej konštrukcii balkónu medzi oblúkmi a prvou plošinou. Na začiatku 20. storočia boli mená pri natieraní veže zatreté farbou, v rokoch 19861987 boli všetky mená pri renovácii, ktorú vykonala "Société nouvelle d'exploitation de la tour Eiffel" (SNTE), opäť zviditeľnené.
Zoznam bol kritizovaný pre vylúčenie Sophie Germainovej, známej francúzskej matematičky, bez ktorej základov teórie pružnosti by nebolo postavenie veže takto konštruovanej vôbec možné. Životopisec Sophie Germainovej John Augustine Zahm (píšucí pod pseudonymom H. J. Mozans) predpokladal, že bola zo zoznamu vylúčená len preto, že bola žena.
Zoznam Faerských ostrovov

Faerské ostrovy tvorí 18 ostrovov, 11 ostrovčekov a okolo 750 malých skalnatých ostrovčekov. Tu je zoznam ostrovov a ostrovčekov.
Globálne ochladzovanie

O globálnom ochladzovaní hovoríme, keď sa trend klimatickej zmeny, teda smer pohybu priemerných teplôt oceánov a atmosféry v globálnom meradle, zmení zo stúpajúceho alebo stagnujúceho, na zostupný. S termínom globálne ochladzovanie je tiež spojená masmediálna hystéria, v 70. rokoch 20. storočia.
Globálne ochladzovanie v 70. rokoch 20. storočia.
Približne medzi rokmi 1945 až 1970 sa objavil trend poklesu teplôt v globálnom meradle, ktorý sa na svojom minime zapísal do povedomia verejnosti, prostredníctvom šírenia z kontextu vytrhnutých a nesprávne interpretovaných vedeckých správ v masmédiách.
Zoznam bojových lodí USA

Zoznam amerických bojových lodí zahrňuje bojové lode amerického námorníctva.
Zoznam britských jazier

Jazerá v Spojenom kráľovstve (anglicky jazero – "lake" alebo voda – "water", škótsky jazero – "loch", walesky jazero – "llyn", írsky jazero – "lough"). Tabuľka neobsahuje britské priehrady a je zoradená podľa rozlohy.
Zoznam ostrovov Estónska

Toto je abecedný zoznam významnejších estónskych ostrovov. Oficiálne sa udáva, že v Estónsku je 1521 ostrovov, v tomto zoznamu je ich zahrnuto 192. 
A.
Abruka - Adralaid - Aegna - Ahelaid - Aherahu (Atla) – Aherahu (Väinameri) - Ahessäär - Aksi - Allirahu (Kõiguste) - Allirahu (Pihtla) - Alumine Vaika saar - Anekäbrud – Ankrurahu - Annilaid – Antsulaiud – Anulaid
E.
Eerikukivi - Eerikulaid - Elmrahu - Esirahu
G.
Gretagrund
H.
Hanemaa - Hanerahu - Hanikatsi laid - Hara saar - Harilaid - Heinlaid (Kõiguste laht) - Heinlaid (Väinameri) - Hellamaa rahu - Hiiumaa - Hobulaid - Hõralaid - Härjakare - Härjamaa - Hülgelaid – Hülgerahu
I.
Imutilaid - Innarahu
J.
Juksirahu
K.
Kadakalaid - Kaevatsi laid - Kahtla laid - Kajakarahu - Kakralaid - Kakrarahu - Kassari - Kasselaid - Keri - Keskmine Vaika saar - Kesselaid - Kihnu - Kitselaid — Koerakuiv — Koipsi – Kreenholm - Kriimi laid - Kräsuli - Kuivarahu - Kulkna - Kullilaid - Kumari laid - Kumbli - Kungli laid - Kunnati laid - Kuradisäär – Kurgurahu - Kõinastu laid - Kõrgelaid - Kõverlaid - Käkimaa – Käkirahu – Külalaid
L.
Laasirahu - Laidu – Läkumätas - Langekare - Leemetikare - Liia (Liialaid) - Liisi laid - Liivakari - Linnusitamaa - Loonalaid - Lõuna-Malusi - Luigerahu 
M.
Maakrirahu - Manilaid - Mardirahu - Maturahu – Mihklirahu – Mohni - Mondelaid - Muhu - Munaderahu - Munasaar - Mustarahu
N.
Nabralaid – Naissaar - Naistekivi maa - Ninalaid - Noogimaa – Nootamaa – Nosurahu
O/Ö.
Öakse - Oitma laid – Ojurahu – Orikalaid - Osmussaar
P.
Paelaid - Pakulaid - Papilaid - Papirahu - Pasilaid - Pihanasu – Pihlakare - Pihlalaid - Piirissaar - Pikknasv - Piskumadal – Põdvalaid - Põhja-Malusi - Põiksäär — Prangli - Puhtulaid - Puningalaid – Pühadekare
R.
Rammu saar - Rannasitik – Riinurahu – Ristlaid - Rohurahu - Rohusi saar - Rooglaid - Ruhnu - Rukkirahu – Rusulaid
S.
Saare ots - Saaremaa - Saarnaki laid - Salava - Sangelaid - Seasaar - Selglaid - Sepasitik – Sillalaid - Sipelgarahu - Sitakare — Sokulaid — Sorgu - Suuregi laid – Suurepoldi laiud – Suurlaid - Suur-Pakri - Suurrahu - Sõmeri
T.
Taguküla laid - Tarja – Tauksi – Telve - Tiirloo - Tondirahu - Tondisaar - Täkulaid – Täkunasv
U/Ü.
Udrikulaid – Uhtju — Ülemine Vaika saar - Umalakotid - Umblu — Urverahu — Uus-Nootamaa
V.
Vahase - Vahekari - Vahelmisrahu – Vaika saared - Vaindloo - Valgerahu - Vareslaid (Käina laht) - Vareslaid (Väinameri) - Varesrahu - Vasikalaid – Vesiloo - Vesitükimaa - Viirelaid - Vilsandi - Vissulaid - Vohilaid - Vormsi - Võilaid - Võrgukare - Väike-Pakri - Väike-Tulpe
Abruka

Abruka (švédsky "Abrö", nemecky "Abro") je jeden z estónskych ostrovov v Baltskom more. Abruka sa nachádza na severnom okraji Rižského zálivu, približne južne od Kuressaare. Zemepisné súradnice stredu ostrova sú 58° 08' 50" severnej šírky a 22° 30' 30" východnej dĺžky. Ostrov má rozlohu .
Geografia.
Abruka sa nachádza necelých od južného pobrežia ostrova Saaremaa, najväčšieho v Západoestónskom súostroví. Je obklopený niekoľkými ďalšími ostrovmi a ostrovčekmi, z nich najväčšie sú Vahase na západe, Kasselaid na východe a Linnusitamaa na juhu. 
Osídlenie.
Prvé záznamy o osídlení ostrova pochádzajú zo stredoveku, keď tu biskup z Kuressaare založil farmu. Stále osídlenie začalo v 18. storočí. Maximálna dosiahnutá veľkosť populácie v celej histórii ostrova bola 150 ľudí. V roku 2004 mal ostrov 3e obyvateľov. Ostrov je dostupný pravidelnou poštovnou lodnou linkou z kuressaarského prístavu Roomassaare.
Stredná odborná škola obchodu a služieb (Nová Baňa, Osvety 17)

Stredná odborná škola obchodu a služieb Nová Baňa je stredná odborná škola v Novej Bani zameraná na vyučovanie učebných a študijných predmetov zameraných na rôzne služby v obchode, cestovnom ruchu, poľnohospodárstve.
Zoznam kráľov Nórska

V Nórsku už vyše tisíc rokov vládnu králi. Veľa rokov bolo Nórsko pod nadvládou Dánska a Švédska, nórskymi panovníkmi boli dánski a švédski králi, ktorí tu boli zastúpení svojimi miestodržiteľmi (ladejarlami, jarlami, regentami).
Lech

Lech môže byť:
Lech (rieka)

Lech je rieka v Rakúsku (Vorarlbersko, Tirolsko) a v Nemecku (Bavorsko). Jej celková dĺžka je 248 km. Plocha povodia meria 4 100 km².
Priebeh toku.
Pramení na západných svahoch Lechtalských Álp a na území Rakúska preteká prevažne horami v úzkej doline. Na území Nemecka pretína Švábskobavorskou vysočinu. Ústi sprava do Dunaja. 
Vodný režim.
Priemerný prietok vody na strednom toku pri meste Landsberg činí 85 m³/s a v ústí približne 120 m³/s. V lete dochádza k povodniam.
Využitie.
Rieka sa využíva na zisk vodnej energie a v Nemecku tiež na plavenie dreva. Ležia na nej mestá Füssen, Schongau, Landsberg am Lech, Augsburg.
Dejiny.
10. augusta 955 južne od Augsburgu vojsko východofranského kráľa Ota I. porazilo v tzv. bitke na rieke Lech kočovných Maďarov, ktorí od začiatku 10. storočia pustošili strednú Európu, a ukončilo ich nájazdy.
Zoznam epizód seriálu Hrozba z temnoty – 1. séria

Prvá séria seriálu Supernatural (Hrozba z temnoty), od tvorcu Erica Kripkeho, mala svoju premiéru 13. septembra 2005. Dej je zameraný na dvoch bratov, Sama a Deana Winchestrovcov, ako sa snažia vypátrať svojho otca, Johna, ktorý je na stope nebezpečnému démonovi, zodpovednému za smrť ich matky Mary a Samovej priateľky Jess. Počas cestovania po celej krajine využívajú otcov denník, ktorý im napomáha viesť rodinný „podnik“ - zachraňovanie ľudí a lovenie nadprirodzených bytostí. 
Obsadenie.
"Podrobnejšie informácie nájdete na stránke Postavy zo seriálu Hrozba z temnoty"
Postavy, ktoré sa najviac vyskytujú v 1. sérii:
Nadprirodzené bytosti.
Nadprirodzené bytosti, ktoré sa vyskytli v 1. sérii:
Hudba mimo epizód.
Hudba, ktorá patrí k prvej sérii seriálu, ale odznela v iba propagačných upútavkach:
Kapitulácia Bredy

Kapitulácia Bredy alebo Odovzdávanie kľúčov od pevnosti Breda (špan. "La rendición de Breda"; iné názvy: Kopije - šp. "Las Lanzas" alebo " El Cuadro de las Lanzas") je názov obrazu španielskeho maliara Diega Velázqueza z rokov 1634 - 1635.
Keď v roku 1631 začali neďaleko Madridu stavať kráľovský palác Buen Retiro uvažovalo sa i o výzdobe jeho miestností. Tá mala byť poňatá v duchu velebenia úspechov španielskej koruny. Návrhom výzdoby Trónnej siene bol poverený dvorný, vtedy tridsaťjedenročný maliar, Diego Velázquez. Po dokončení výstavby siene na steny umiestnili dvanásť plátien s historickou tematikou. Autorom jedného z nich - "Kapitulácia Bredy" - bol sám Velázquez. 
Na obraze umelec zvečnil historickú udalosť, ktorá sa odohrala v roku 1625. Obraz zachytáva jedno z mála bojových víťazstiev, ktoré Španielsko dosiahlo za úpadku svojej moci v 17. storočí. Vďaka tomu toto dielo vzbudilo v krajine mimoriadny ohlas. Po niekoľkomesačnej obrane neodolala holandská pohraničná pevnosť Breda španielskemu obliehaniu a kapitulovala. Akt odovzdávania kľúčov od mesta je námetom obrazu.
Velázquez sa majstrovsky zhostil zdokumentovania tejto udalosti, pričom v jeho podaní prevládol ľudský rozmer nad jednoduchým zachytením podriadenia sa porazeného víťazovi. V centre obrazu stoja proti sebe dvaja muži: vľavo oranžský princ Móric Nassauský, s klobúkom v jednej ruke a s kľúčmi od mesta v druhej, v úctivom predklone, pripravený pokľaknúť na pravé koleno pred španielskym generálom Ambrogiom Spinolom.
Obraz nevyžaruje bojovú ani víťaznú atmosféru, naopak, na diváka pôsobí veľmi uvoľnene až zmierujúco. Napriek víťazstvu španielskych zbraní ich veliteľ neprejavuje svoju nadradenosť, aká by sa od víťazného vojvodcu očakávala. Naopak, priateľským položením ruky na princovo plece a s úsmevom na perách dáva najavo svoj súcit. Z jeho strany ide o veľmi vznešený výjav: sám sa predkláňa a pohybom ruky bráni Nassauskému, aby pred ním pokľakol. Súveký opis diela to načrtol veľmi výstižne: "„Spinola zdraví a objíma veliteľa s priateľským pohľadom a ešte priateľskejšími slovami, chváliac jeho udatnosť a húževnatosť.“" 
V generálovom geste sa zračí mimoriadna šľachetnosť, s ktorou pristupuje k porazenému nie ako k nepriateľovi, ale ako k človeku, ktorému treba prejaviť účasť v nešťastí.
Napriek tejto ústrednej téme obrazu je očividné autorovo majstrovské zobrazenie dvoch proti sebe stojacich armád. Napravo víťazní Španieli so vztýčenými kopijami v pevnom, uzavretom šíku vyjadrujúcom silu ich vojska. Naľavo, za Móricom Nassauským stoja jeho vojaci v uvoľnenejšej póze. Pozornosť diváka upúta postava mladíka vľavo, v krátkom bielom kabáte. So smútkom v očiach odvracia zrak od hlavných účastníkov deja, dojatý udalosťou, ktorej svedkom sa práve stal. Obe skupiny vojakov sú pravou galériou portrétov, skutočných i imaginárnych.
Pozadie scény dotvára krajina, z ktorej je zrejmé miesto deja. Maliar ju prebral z jednej flámskej maľby zobrazujúcej dobytie Bredy.
Starena pražiaca vajcia

Starena pražiaca vajcia alebo Starena smažiaca vajcia (špan. "La Vieja friendo huevos") je obraz španielskeho umelca Diega Velázqueza z roku 1618.
Dielo patriace do skupiny Velázquezových žánrových obrazov (tzv. bodegónov), pochádza z obdobia jeho pôsobenia v rodnom meste. 
Velázquez je známy ako umelec, ktorý obľuboval námety zachytávajúce všedný život tých najprostejších ľudí. K tejto téme sa vrátil aj v tomto diele. 
Na jednoduchej piecke stará kuchárka chystajúca večeru, škvarí na hlinenej panvici vo vriacom oleji dve vajcia; tretie drží v ruke. Oproti nej stojaci chlapec v jednej ruke drží melón pritisnutý k telu, v druhej zviera hrdlo karafy. Zúčastnene sleduje prácu kuchárky. Dokonalosť realistického podania scény je očividná pri pohľade na rozbité vajcia v horúcom oleji, ktorého lesknúca sa hladina sa odráža na vnútornej stene panvice. Možno povedať, že kuchynské náčinie a škvariace sa vajcia dostali z maliarovho štetca lesk šperkov.
Obraz, označovaný aj názvom "Stará kuchárka", obsahuje niektoré prvky zátiší: panvica s vajcami, hlinený džbán, miska s nožom, mažiar a ďalšie. Napriek ich prítomnosti nemajú v celkovej skladbe obrazu primárny význam. Umelcovým predmetom záujmu sú postavy dvoch ľudí v tmavej miestnosti. Svoj zámer podčiarkuje i správnym nasvietením ústrednej scény. Dominantou je tu postava starej kuchárky.
Napriek svojmu pomerne jednoduchému námetu obraz pôsobí na diváka neuveriteľnou hĺbkou citu.
Lutnista (Caravaggio)

Lutnista (tal. "Suonatore di liuto") je názov obrazu talianskeho barokového maliara Caravaggia.
Obraz nepatrí k autorovým vrcholným dielam, napriek tomu sa často objavuje v publikáciách predstavujúcich významné diela svetového maliarskeho umenia.
O diele.
Dielo obsahuje znaky žánrovej scény, napriek tomu takým úplne nie je. Námet je možné chápať ako alegorické vyjadrenie lásky a harmónie. Spevajúci mladík, sám sa doprevádzajúci hrou na lutne, karafa s kytickou kvetou a ovocie položené na stole má v divákovi, pri pohľade na obraz, vyvolať pokojnú a uvoľnenú náladu. 
O tom, kto je na obraze namaľovaný sa vedú polemiky. Podľa názoru jedných, modelom autorovi stál pravdepodobne niektorý z umelcových priateľov. Iní odborníci sú názoru, že mladík na obraze je sám Caravaggio, ktorý sa maľoval pred zrkadlom v dobe, kedy sa presťahoval do Ríma a nemal objednávky, a teda ani peniaze aby mohol zaplatiť modela.
Známy je aj notový zápis, podľa ktorého chlapec hrá: ide o začiatok populárneho dobového madrigalu "„Voi sapeto ch´io v´amo“" ("Vy viete, že vás ľúbim").
Veľmi výstižne sa o obraze "Lutnista" vyjadril Caravaggiov súčasník a životopisec talianskych maliarov Giovanni Baglione, keď napísal: "„Zpodobnil tiež verne a živo mladíka hrajúceho na lutnu a vedľa kvetiny v karafe s vodou, v ktorej sa zreteľne zrkadlí okno a predmety v izbe: s dôkladnosťou sú prevedené kvapky rosy na kvetoch. Sám povedal, že je to najlepšie dielo, aké kedy namaľoval.“".
Obraz vznikol počas Caravaggiovho pobytu v dome rímskeho preláta Pandolfa Pucciho. Neskôr sa stal majetkom markíza Giustinianiho. Keď bola markízova zbierka v roku 1808 rozpredaná v aukcii, získala ju vďaka vtedajšiemu riaditeľovi parížskeho Louvru Vivantovi Denonovi Ermitáž.
"Lutnista" je obraz klasicky komponovaný, bez vedľajších symbolických prvkov. Už súčasníci vyčítali Caravaggiovi, že dielo nemá ideu. Autorovým zámerom však nebolo predvádzanie nejakého deja, jeho "Lutnista" je čisto výtvarné dielo.
Ďalšie verzie.
Obraz existuje celkovo v troch verziách. Po namaľovaní „petrohradského“ "Lutnistu" sa v nasledujúcom roku Caravaggio pustil do práce na dvoch ďalších verziách, líšiacich sa v niektorých detailoch od pôvodného diela. Tie našli svoje umiestnenie v Metropolitan Museum of Art v New Yorku a v tzv. Badminton House v grófstve Gloucestershire.
Segunda División

Segunda División (slovensky: Druhá liga) je nižšia (druhá úroveň) profesionálna futbalová súťaž v Španielsku. Táto futbalová súťaž je súčasťou Liga de Fútbol Profesional (slovensky: Profesionálna futbalová liga). Dňa 16. augusta 2006 Liga de Fútbol Profesional podpísala sponzorskú dohodu pre Segunda División s bankovou skupinou EA Sports a premenovala Segunda División na La Liga EA SportS FC a neskôr od sezóny 2023/24 na La Liga HypermotionNajviac titulov 8, získal Real Murcia. Aktuálnym víťazom je Granada CF.
Formát súťaže.
Segunda División sa hrá zvyčajným dvojkolovým spôsobom. V priebehu sezóny, ktorá sa hrá od septembra do júna, každý z dvadsiatich dvoch klubov odohrá s ďalšími klubmi dva zápasy, jeden doma a druhý vonku, spolu 42 zápasov. Za víťazstvo sú tri body, za remízu 1 bod a za prehru sa neprideľuje žiaden. Na základe počtu získaných bodov sa vytvorí ligová tabuľka a klub s najvyšším počtom bodov na konci sezóny sa stáva majstrom. V prípade rovnosti bodov dvoch alebo viacerých klubov sa o ich umiestnení rozhoduje na základe nasledovných kritérií: (1) gólový rozdiel zo vzájomných zápasov medzi tými dvoma klubmi, o ktorých sa rozhoduje; (2) ak sa rozhoduje o viac ako dvoch kluboch, tak sa berie do úvahy súčet bodov zo vzájomných zápasov; (3) potom gólový rozdiel zo vzájomných zápasov; (4) gólový rozdiel zo všetkých zápasov v sezóne; (5) celkový počet strelených gólov vo všetkých zápasoch v sezóne.
Tri najlepšie tímy postupujú do Primera División. Štyri posledné tímy zostupujú do Primera Federación.
Lutnista

Lutnista môže byť:
Garage rock

Garage rock je surová forma rock and rollu, ktorá získala svoju prvú popularitu v USA a Kanade od roku 1963 do 1967. Počas 60. rokov nebol považovaný ako samostatný hudobný žáner a nemal špecifický názov. Koncom 70. rokov niektorí rockoví kritici ho spätne identifikovali ako prvú reinkarnáciu punk rocku a je niekedy nazývaný ako garage punk, protopunk alebo punk 60. rokov, avšak, hudobný štýl bol prevažne označovaný ako garage rock.
Garage rock revival.
Oživenie garage rocku môže byť viditeľný na vydaní dvojdiskovej kompilácii "Nuggets" z roku 1972 od gitaristu Lennyho Kaya, ktorý neskôr spolupracoval s Patti Smithovou. Iggy Pop a The Stooges bola preukázateľne posledná garage rocková skupina, pričom začaitkom 70. rokov preniesla garage rock do protopunku. V druhej polovici 70. rokov mohli byť videné prvotné garage punkové skupiny, a to predovšetkým skupina The Ramones, ktorá je obyčajne označovaná za prvú punk rockovú skupinu.
Začiatkom 00. rokov si garage rock alebo post-punk revival získal komerčný úspech, ktorý sa vyhýbal pôvodným garagerockovým skupinám. Do tohto obdobia patrili štyri skupiny: The Strokes z New Yorku, The Hives zo Fagersty (Švédsko), The Vines zo Sydney a The White Stripes z Detroitu, pomenované v médiách ako "Spasitelia rock ’n’ rollu".
Rap rock

Rap rock je hybridný žáner spájajúci vokálne a inštrumentálne prvky hip-hopu s viacerými formami rocku. Najpopulárnejšími subžánrami rap rocku sú rap metal a rapcore, ktoré obsahujú heavy metalové resp. hardcore punkové vplyvy.
Rap rock si získal mainstreamovú popularitu koncom 90. rokov. Do prvej vlny interpretov, ktorí si získali mainstreamový úspech patria 311, Bloodhound Gang, Kid Rock a Limp Bizkit.
Charakteristika.
Allmusic označil rap metal ako majúci "veľké beaty a ťažké, ťažké riffy" a opísal rap rock ako majúci viac prirodzený zvuk, vyznačujúci sa mnohými skladbami, v ktorých sú texty skôr rapované ako spievané. Allmusic tiež povedal, že rytmus rap rocku pochádza z hip-hopu, s viac punkovými vplyvmi ako normálny hard rock.
Soft rock

Soft rock (sa môže niekedy označovať aj ako light rock, easy rock alebo mellow rock) je rockový štýl hudby, ktorý kombinuje hudobné techniky rock and rollu (s elementami folk rocku a singer-songwriter popu), aby tak utvoril ľahší, zamatovejší komerčne ladený zvuk. V soft-rocku sú tlmené elektrické gitary, klavír, akustické gitary, saxofóny a syntetizátory. Žáner neskôr ovplyvnil neo-progressive rock.
História a úspech.
Základy vzniku soft-rocku siahajú do 70. rokov minulého storočia. Soft-rock sa môže chápať aj ako proti reakcia voči rezavej tvrdej hudbe (punk rock, heavy metal), ktorá sa vtedy tiež vyvíjala. V neskorších sedemdesiatych rokoch bol soft-rock tak populárny, že v roku 1977 niektoré newyorské stanice presedlali na soft-rockový formát (príklad WTFM, WYNY) . Jedna jazz-rockovo orientovaná skupina (Chicago) sa v sedemdesiatych rokoch ovplyvnila soft-rockom a tak získala väčšiu komerčnú pozornosť. To isté kapela Fleetwood Mac. Netradične, hardrocková kapela Led Zeppelin tiež mala niekoľko soft-rockových hitov („All My Love“, 1979)
Tento žáner sa neskôr absorboval do adult contemporary.
Umelci.
Medzi soft-rockovej umelca patrí Elton John, Tommy James &amp; the Shondells, The Association, The Zombies, Dave Clark Five, Edison Lighthouse, Flying Machine, Billy Joel a Air Supply
Južanský rock

Južanský rock alebo southern Rock je osobitný druh rocku, ktorý vznikol fúziou blues, rhythm and blues, boogie, country na konci 60. rokov v južných štátoch USA a v 70. rokoch patril medzi najpopulárnejšie hudobné štýly rockovej hudby. Vyznačuje sa menej výraznými tónmi elektrických gitár, kratšími piesňami a jednoduchými melódiami.
Dôležité skupiny.
K najvýraznejším interpretom južanského rocku patrí napr Allman Brothers Band, Blackfoot, Lynyrd Skynyrd, Marshall Tucker Band, Molly Hatchet, Charlie Daniels Band, Wet Willie a Atlanta Rhythm Section a ZZ Top. 
Slovensko.
Na Slovensku sa k južanskému rocku otvorene hlási jediná skupina Žalman Brothers Band.
Brutto

Brutto (skr. btto) môže byť:
Iliušin Il-14

Iliušin Il-14 (v kóde NATO: „Crate“) bolo sovietske vrtuľové viacúčelové lietadlo, ktoré bolo vyrábané aj v Československu pod označením Avia Av-14.
Vznik a vývoj.
Iliušin Il-14, bol nástupcom lietadla Il-12, išlo v podstate o jeho výraznú modernizáciu. Prvý prototyp vzlietol 20. septembra 1950 a za desať rokov výroby došlo na niekoľko verzií a variácií. Išlo o civilné aj vojenské lietadlo. Licenčne bol vyrábaný v NDR ako VEB Il-14P aj v Československu, kde bolo vyrobených 203 kusov.
Maurice Wilkes

Sir Maurice Vincent Wilkes (* 26. jún 1913, Dudley, Spojené kráľovstvo – † 29. november 2010, Cambridge) bol britský informatik. Je známy predovšetkým ako vynálezca konceptu mikroprogramovania, ukladania programu na riadenie činnosti procesora v pamäti typu ROM. Tento vynález bol aj hlavným dôvodom, vďaka ktorému dostal v roku 1967 Turingovu cenu.
Internet Control Message Protocol

Internet Control Message Protocol, skrátene protokol ICMP, je jeden z najdôležitejších protokolov internetu. Používajú ho operačné systémy počítačov v sieti na odosielanie chybových správ, napríklad na oznámenie, že požadovaná služba nie je dostupná alebo že potrebný počítač alebo router nie je dosiahnuteľný. ICMP sa svojím účelom líši od TCP a UDP protokolov tým, že sa obvykle nepoužíva sieťovými aplikáciami priamo. Výnimkou je napríklad nástroj ping, ktorý posiela ICMP správy „Echo Request“ (a očakáva príjem správy „Echo Reply“, aby určil, či je cieľový počítač dosiahnuteľný a ako dlho paketom trvá, než sa dostanú k cieľu a späť. 
Technický prehľad.
Protokol ICMP je definovaný v RFC 792. ICMP správy sa typicky generujú pri chybách v IP datagramoch alebo na diagnostické a routovacie účely. ICMP správy sa konštruujú nad IP vrstvou, obvykle z IP datagramu, ktorý ICMP reakciu vyvolal. IP vrstva patričnú ICMP správu zapuzdrí novou IP hlavičkou (aby sa ICMP správa dostala späť k pôvodnému odosielateľovi) a obvyklým spôsobom vzniknutý datagram odošle. Každý stroj (ako napr. medziľahlé routery), ktorý preposiela IP datagram, musí v IP hlavičke znížiť hodnotu políčka TTL („time to live“, „zostávajúca doba života“) o číslo 1. Ak TTL klesne na 0 (a datagram nie je určený stroju, ktorý zníženie vykonáva), router prijatý paket zahodí a pôvodnému odosielateľovi datagramu pošle ICMP správu „Time to live exceeded in transit“ („počas prenosu vypršala doba života“). Každá ICMP správa je zapuzdrená priamo v jedinom IP datagrame, a tak (ako u UDP) ICMP nezaručuje doručenie.
&lt;br&gt;Hoci ICMP správy sú obsiahnuté v štandardných IP datagramoch, ICMP správy sa spracovávajú odlišne od normálneho spracovania protokolov nad IP. V mnohých prípadoch je nutné preskúmať obsah ICMP správy a doručiť patričnú chybovú správu aplikácii, ktorá vyslala pôvodný IP paket, ktorý spôsobil odoslanie ICMP správy k pôvodcovi. Veľa bežne používaných sieťových diagnostických utilít je založených na ICMP správach. Príkaz traceroute je implementovaný odosielaním UDP datagramov so špeciálnou nastavenou životnosťou v TTL políčku IP hlavičky a očakávaním ICMP odozvy „Time to live exceeded in transit“ alebo „Destination unreachable“ („Cieľ nedosiahnuteľný“). Príbuzná utilita ping je implementovaná použitím ICMP správ „Echo Request“ a „Echo Reply“.
Najpoužívanejšie ICMP datagramy:
Ostatné datagramy sú používané zriedka, niekedy je používanie ICMP znemožnené zlým nastavením firewallu.
Smrek (rod)

Smrek (lat. "Picea") je rod z čeľade borovicovité ("Pinaceae"). 
Má vyše 40 druhov, rastúcich v miernom a subpolárnom pásme severnej pologule.
Názov Picea.
Latinský názov Picea môže označovať jednak rod, ktorý je predmetom tohto článku, a jednak jeho časť (podrod, sekciu a podobne) - o tom pozri nižšie v kapitole Systematika. 
V 18. a 19. storočí sa názvom Picea niekedy označoval rod jedľa, najmä jedľa biela - k tomu pozri vysvetlenie v článku smrek obyčajný.
Systematika.
Druhy.
Podľa jedného z možných systémov sa rod delí na tieto recentné druhy (vrátane hybridov):
Naddruhové taxóny.
V tradičných systémoch sa zvyknú vyššie uvedené druhy zgrupovať do sérií, tie do podsekcií, tie do sekcií a tie do podrodov. V niektorých systémoch je úroveň podrod vynechaná a nahrádza ju úroveň sekcia. Niektoré systémy sa delia len na sekcie alebo len na podsekcie. Typické delenie je takéto:
rod smrek (Picea):
Iné delenia sú napr.:
Kallikrates (architekt)

Kallikrates alebo Kallikratés bol staroveký grécky architekt, žijúci v polovici 5. storočia pred naším letopočtom. 
Podľa Plutarcha (Perikles 13) sa spolu s Iktínom sa podieľal na stavbe Partenónu. Podľa nápisu nájdeného v roku 1897 bol zodpovedný aj za stavbu chrámu Atény Niké, taktiež umiestneného na Akropole v Aténach.
Je známy zo spisu z roku 449 pred Kr. keď Senát poveril Kallikratésa výstavbou chrámu Atény Niké. Podľa rôznych štylistických podobností je mu prisudzovaný aj malý iónsky chrám pri rieke Ilissos (zničený v 1778), dórsky chrám na ostrove Dilos.
100 Greatest Artists of All Time

100 Greatest Artists of All Time (doslova „100 najväčších umelcov všetkých čias“) je rebríček a pocta, ktorú vzdal umelcom hudobného priemyslu mienkotvorný popkultúrny časopis The Rolling Stone.
Článok s názvom "Nesmrteľní" (The Immortals) vyzdvihol v roku 2004 tých, ktorí sa podieľali na tvorbe hudobného žánru rock´n´roll, a ktorých pôsobenie americký magazín zároveň označil ako ",zásadnú lekciu v histórii rock´n´rollu s pretrvávajúcou silou, ktorá dokáže aj naďalej inšpirovať a pretvárať.""
Zoznam „100 najväčších umelcov všetkých čias“ vyšiel v špeciálnom náklade magazínu Rolling Stone pri príležitosti 50. výročia rocku ako hudobného žánru. The Rolling Stone okrem finálneho zoradenia hudobníkov oslovil aj rad výrazných súčasných umelcov, muzikantov a producentov, ktorý s magazínom spolupracovali na vytvorení sprievodných článkov o jednotlivých osobnostiach či skupinách kde preskúmali a popísali vplyv a význam jednotlivých hudobníkov. 
Zoznam umelcov.
K zoznamu umelcov sú priradení aj autori jednotlivých článkov:
Talianska republika

Talianska republika môže byť:
Primér (nukleové kyseliny)

Primér (iné názvy: primer, štartér) je:
Primér pri replikácii DNA.
Primér je úsek ribonukleovej kyseliny (RNA), ktorý zohráva dôležitú úlohu v procese replikácie DNA. Je to krátky reťazec pozostávajúci len z niekoľkých ribonukleotidovoligonukleotid, na ktorého 3'-OH skupinu dokážu replikačné enzýmy zo skupiny DNA-polymeráz pridávať deoxyribonukleotidy a začať tým tvorbu nového dcérskeho reťazca DNA. DNA-polymerázy totiž dokážu pridávať deoxyribonukeotidy len k už existujúcemu reťazcu nukleovej kyseliny. Preto je primér dôležitý na začiatku procesu vlastnej replikácie DNA.
Primér vzniká pôsobením enzýmu primázy (RNA-primázy). U eukaryotov má primázovú aktivitu (je schopná tvoriť priméry) DNA polymeráza α. Na matrici DNA, ktorá má smer 3'-5' postačí na replikáciu celého vlákna len jeden primér čím vzniká tzv. vedúci reťazec (leading strand). Ale na vlákne so smerom 5'-3' sa nový reťazec DNA syntetizuje v podobe krátkych (1 0002 000 báz) úsekov, tzv. Okazakiho fragmentov, z ktorých syntéza každého začína tvorbou nového primeru. Pri replikácii tohto tzv. zaostávajúceho reťazca (lagging strand) sa teda musí vytvoriť množstvo primérov. Po pripojení niekoľkých deoxyribonukleotidov už primér nemá nijakú funkciu, a tak sa z oboch reťazcov odstráni pôsobením enzýmu ribonukleázy H.
Zoznam miest v Rusku

Táto stránka obsahuje zoznam miest Ruskej federácie – prehľad podľa počtu obyvateľov a abecedný zoznam vybraných miest.
Podľa počtu obyvateľov.
Nasledujúca tabuľka predstavuje 120 najľudnatejších miest krajiny (bez aglomerácií). Poradie je dané počtom obyvateľov v roku 2019, doplnené sú údaje zo sčítaní v roku 1989, 2002 a 2016. Mestá vyznačené "kurzívou" (Sevastopoľ, Simferopol a Kerč) ležia na polostrove Krym, ktorý Rusko protiprávne anektovalo v roku 2014.
Iliušin Il-18

Iliušin Il-18 (v kóde NATO: „Coot“) je turbovrtuľové dopravné lietadlo vyvinuté v Sovietskom zväze v 50. rokoch 20. storočia. Lietadlo po prvýkrát vzlietlo v roku 1957 a stalo sa jedným z najznámejších a najodolnejších sovietskych lietadiel svojej doby. Il-18 bol po niekoľko desaťročí jedným z hlavných dopravných lietadiel na svete a vo veľkom sa vyvážal.
Vznik a vývoj.
Il-18 vznikol na základe požiadaviek sovietskej štátnej leteckej spoločnosti Aeroflot na lietadlo na prepravu osôb i na prepravu nákladu a vojenské účely. Konštruktér Sergej Iliušin však uprednostnil dopravné lietadlo, ktoré by malo ekonomickejšiu prevádzku. Výsledkom konštrukčných prác bolo dolnokrídle lietadlo s turbovrtuľovými motormi, ktoré po prvýkrát vzlietlo 4. júla 1957. V roku 1959 boli Il-18 nasadené na linky Moskva – Soči a Moskva – Alma-Ata, postupne začali Il-18 lietať aj na viacerých vnútroštátnych aj medzinárodných linkách ZSSR. Lietadlá Il-18 slúžili u všetkých leteckých spoločností bývalého socialistického tábora, vo veľkom množstve a po dlhý čas. Od začiatku 60. rokov lietali aj u Československých aerolínií. ČSA používali Il-18 na vnútroštátnych linkách (najmä do Bratislavy, Košíc a Popradu), na linkách po Európe, na linkách do Afriky, na Blízky východ a istý čas aj na diaľkovej linke do Havany, kam lietali Il-18 verzie D. Linka do Havany mala medzipristátia v írskom Shannone a v kanadskom Gandere. Čoskoro však boli Il-18D na tejto linke nahradené lietadlami Il-62. Posledný Il-18 vyradili ČSA až v roku 1990.
Il-18 bol vyrábaný v niekoľkých typových verziách s rôznou kapacitou cestujúcich a nákladu, a bol vyvážaný do mnohých krajín sveta. Celkom bolo vyrobených vyše 850 kusov a mnohé z Il-18 lietajú ešte dnes. Existovala aj armádna verzia označená Il-20 Coot, ktorá slúžila ako radarom vybavené lietadlo včasnej výstrahy.
Používatelia.
Civilní používatelia.
Súčasní.
 Rusko
 Kórejská ľudovodemokratická republika
Bývalí.
 Afganistan
 Bulharsko
 Česko-Slovensko
 Čína
 Džibutsko
 Egypt
 Ghana
 Guinea
 Jemen
 Kazachstan
 Kirgizsko
 Kuba
 Maďarsko
 Mali
 Nemecko
 Nemecká demokratická republika
 Poľsko
 Rumunsko
 Rusko
 Somálsko
 Sovietsky zväz
 Spojené arabské emiráty
 Srí Lanka
 Ukrajina
 Vietnam
Vojenskí používatelia.
Súčasní.
 Rusko
Bývalí.
 Afganistan
 Alžírsko
 Bulharsko
 Gruzínsko
 Indonézia
 Jemenská arabská republika
 Juhoslávia
 Poľsko
 Rumunsko
 Sovietsky zväz
 Vietnam
Tomba!

Tomba! (Tombi! v Európe a Austrálii, Ore! Tomba v Japonsku) je plošinová adventúra vytvorená spoločnosťou Whoopee Camp pre Sony Playstation. Po nej nasledovalo pokračovanie Tomba! 2: The Evil Swine Return. Táto séria bola nápadom Tokuro Fujiwaru, ktorý vytvoril aj série Ghosts 'n Goblins či Mega Man. Je to tiež jedna z prvých hier pre Playstation, ktoré využili možnosti Dual Shock.
Hrateľnosť.
Systém misií.
Hra je založená na systéme misií, pri ktorých musí hlavná postava (Tomba) využiť svoje schopnosti pre splnenie rôznych úloh. Dokončené misie sú odmenené určitým počtom dobrodružných bodov (adventure points, AP) potrebných na otvorenie AP krabíc, ktoré obsahujú jedlo, alebo predmety. Na otvorenie takejto krabice môžete potrebovať napr. 50 000 AP. AP sú tiež potrebné k sprístupneniu špeciálnych lokácií či informácií v neskorších fázach hry. Nie všetky misie sú potrebné pre dokončenie hry, ale sú potrebné pre úplné dokončenie hry. Dokončenie mnohých úloh je podmienené splnením iných. Tri úlohy sú dokončené ihneď po sebe na konci hry, a preto môže hráč dokončiť iba 128/130 úloh pred dokončením celej hry.
Zápletka.
Zasadenie a dej.
Tomba! sa odohráva na skupine ostrovov v strede oceánu, ktoré sa nenachádzajú na žiadnej mape. Na severe sa nachádzajú veľké provincie a juh tvoria menšie ostrovy. Táto oblasť je osídlená mierumilovnými ľuďmi, ktorí žili dlhé roky v pokoji.
Hlavná postava je energetický ružovo-vlasý chlapec Tomba. Jedného dňa sa zjaví sedem zlých prasiat a pomocou svojej magickej moci premenia ostrovy na bizarnú krajinu. Podriadení týchto zlých prasiat ukradnú Tombovi zlatý náramok jeho dedka a hromady zlata, po ktorom bažia.
Tombova úloha je získať späť ukradnutý náramok, čo si vyžaduje uväznenie zlých prasiat. K ich uväzneniu potrebuje nájsť prasacie vaky, ktoré sú kľúčom k otvoreniu brán do ich ríše. Na to potrebuje splniť misie pre iných ľudí, za ktoré získava predmety či prasacie vaky. Niektoré misie sú čisto pre zábavu a nie sú podstatné pre príbeh hry.
Their Greatest Hits (1971–1975)

Their Greatest Hits (1971–1975) je piaty album americkej skupiny Eagles, ktorý v roku 1976 vydalo hudobné vydavateľstvo Asylum Records. Album je kompiláciou singlov, ktoré v tomto období skupina vydala. Podľa RIAA bolo z neho v novembri 2009 v USA predaných 29 miliónov nosičov, čím sa v USA stal najpredávanejším výberovým albumom (Greatest Hits). Spolu s celosvetovým 13 miliónovým predajom patrí svojim výsledkom 42 miliónov nahrávok na vrchol rebríčka najpredávanejších albumov sveta.
Na výberovom albume "Their Greatest Hits (1971–1975)" sa nachádza deväť najpredávanejších singlov skupiny The Eagles, ktoré vyšli medzi rokmi 1972 až 1975 a jedna skladba s názvom „Desperado“, ktorá dovtedy nebola vydaná ako „A“ strana singla. Okrem skladby „Tequila Sunrise“ boli v rokoch 1972 až 1975 všetky v Top 40, päť bolo v Top 10 a dve, „One of These Nights“ a „Best of My Love“, sa dostali na vrchol hitparády Billboard Hot 100. Kompilácia debutovala v Billboard 200 na štvrtom mieste.
Mesut Özil

Mesut Özil (* 15. október 1988, Gelsenkirchen, Nemecko) je bývalý nemecký futbalista s tureckými koreňmi, ktorý hral za Anglický klub Arsenal FC, kam prišiel v lete 2013 z Real Madrid CF. Özil v roku 2018 ukončil reprezentačnú kariéru .
Özil bol tak isto členom juniorského národného tímu od roku 2006 (jeho prvá profesionálna ligová sezóna) a je členom nemeckého národného tímu od roku 2009. Počas majstrovstiev sveta FIFA 2010 na seba upútal pozornosť svetových médií a takisto bol nominovaný na ocenenie Zlatá lopta.
Stéphane Peterhansel

Stéphane Peterhansel (* 6. apríl 1965 Échenoz-la-Méline, Francúzsko) je francúzsky automobilový pretekár, ktorý dokázal 14× zvíťaziť v Rely Dakar (z toho 6× na motocykli). Peterhansel začal svoju športovú kariéru na skateboarde a v 14. rokoch sa stal majstrom Francúzska. Neskôr začal jazdiť na endure, dvakrát bol majstrom Európy a raz zvíťazil na Šesťdňovej.
Rallye Dakar sa zúčastnil po prvýkrát v roku 1988 a to v kategórii motocyklov. V roku 1991 po prvýkrát zvíťazil, čo v kategórii motocyklov zopakoval ešte v rokoch 1992, 1993, 1995, 1997 a 1998. Od roku 1999 jazdí v kategórii automobilov, v ktorých zvíťazil v rokoch 2004, 2005, 2007, 2012, 2013, 2016, 2017 a 2021. Na 2. mieste dokončil Dakar v rokoch 2000 a 2014, tretí skončil v roku 2003 a 2020.
Dubček

Dubček môže byť:
Sébastien Loeb

Sébastien Loeb (* 26. február 1974, Haguenau, Francúzsko) je francúzsky jazdec rely a najúspešnejší jazdec v histórii tejto súťaže. Získal 78 víťazstiev v kategórii WRC a 9 krát v rade vyhral majstrovstvá sveta (od 2004 - 2012).
Jeho spolujazdec bol Daniel Elena. Sébastien Loeb dlhú dobu jazdil s vozom Citroën Xsara WRC, neskôr jazdil s modelom Citroën C4 WRC a posledné sezóny odjazsil v Citroën DS3 WRC od rovnakej značky. Pôvodne gymnasta, Loeb prešiel na jazdenie v rely v roku 1995 a vyhral Juniorské Majstrovstvá Sveta v roku 2001. K továrenskému tímu Citroën sa pripojil v roku 2002, v ktorom získal svoje prvé víťazstvo na Rely Nemecka. Po skončení na druhom mieste, kedy ho len o jeden bod porazil Petter Solberg v roku 2003, Loeb získal svoj prvý titul v roku 2004 ako člen továrenského tímu Citroën. Pokračoval v tíme Citroën a úspešne získal 8 titulov majstra sveta. Svoj posledný titul získal v roku 2012. 
Okrem úspechov v rely, Loeb je 3. násobný víťaz v Race of Champions. V roku 2006, skončil druhý na 24 - hodín Le Mans. V roku 2013 prekonal svetový rekord v aute Peugeot 208 T16 na pretekoch do vrchu Pikes Peak s časom 8:13.878, ktorý sa nachádza v americkom štáte Colorado (štát USA). V rokoch 2016 (konečné 9. miesto) a 2017 (konečné 2. miesto) sa zúčastnil Rallye Dakar.
Daniel Elena

Daniel Elena (* 26. október 1972, Monako) je navigátor v pretekoch rally. Jeho súčasný spolujazdec je Sébastien Loeb. Táto dvojica 5-krát vyhrala World Rally Championship (WRC), a teraz jazdí s automobilom Citroën DS3 WRC. Päťdesiat výhier pretekov v rámci WRC (všetky s Loebom) robia Elenu najúspešnejším navigátorom v histórii WRC.
Kariéra.
S pretekaním začal Elena v roku 1997 ako navigátor Hervé Bernarda, ale hneď ďalšiu sezónu vytvoril dvojicu s Loebom.
V roku 2001 s Loebom vyhral majstrovstvá FIA Super 1600 s automobilom Citroën Saxo. Ten sa stáva jasnou voľbou pre tým Citroën WRC, v ktorom absolvuje svoj prvý štart v tom istom roku. Jeho prvé víťazstvo v rámci WRC bolo Rally v Nemecku v roku 2002.
Elena a Loeb dokázali získať päť po sobe idúcich WRC titulov v rokoch 2004 – 2008. Vyhrali na Elenovej domácej rally Monte Carlo päťkrát (2003 – 2005 a 2007 – 2008).
Elena je prvým človekom, ktorý dostal trofej Micheala Parka. Táto trofej sa dáva každoročne najlepším navigátorom.
Súkromný život.
Daniel Elena je ženatý a má 2 deti. S rodinou býva v blízkosti Lausanne, vo Švajčiarsku.
Netto

Netto (skr. ntto) môže byť:
National Aviation Hall of Fame

National Aviation Hall of Fame (Národná letecká sieň slávy) je umiestnená v National Museum of the United States Air Force na Wright-Patterson Air Force Base v Daytone, v štáte Ohio. Je otvorená verejnosti. 
Členovia.
Do siene boli uvedení nasledujúci ľudia (abecedne zoradené, v zátvorke je uvedený rok uvedenia).
Ashley Greenová

Ashley Michele Greene (* 21. február 1987, Jacksonville, Florida, USA) je americká herečka a modelka. Známa je vďaka role Alice Cullen vo filme Súmrak.
Životopis.
Ashley spočiatku chcela byť modelkou, ale jej bolo povedané, že nie je dosť vysoká a mala by sa radšej zamerať na reklamu. Po absolvovaní niekoľkých krúžkov herectva a televíznej reklamy si hranie zamilovala a dala mu prednosť. Greene po maturite vo veku 17 rokov odišla do Los Angeles, aby sa presadila ako herečka. Odvtedy sa objavila ako hosť vo viacerých obľúbených televíznych programoch ako "Punk'd" a "Drzá Jordan". Jej veľký zlom prišiel v roku 2008, keď bola obsadená do úlohy Alice Cullen z filmu Súmrak. V roku 2009 si zahrala opäť úlohu Alice v pokračovaní filmu Súmrak - ', v roku 2010 v časti ', 2011 "Úsvit - 1. časť a" 2012 "Úsvit - 2. časť" . V roku 2010 sa objavila vo filme "A Warrior's Heart" spolu s Kellanom Lutzom a taktiež si zahrala v thrilleri "Summer's Blood", a tiež vo filme "The Apparition", ktorý sa začal nakrúcať 1. februára 2010.
Delová paluba

Delová paluba je paluba na lodi, ktorá prechádza celou dĺžkou lode a sú na nej umiestnené delá. 
Dela boli prisunuté k bokom lode a pálila skrz vyrezané otvory v trupe - strieľne, ktoré v prípade potreby mohli byť zakryté poklopmi. Paluba bola aj vybavená kladkostrojmi, ktoré pomáhali odtiahnuť delo od boku pre jeho nabitie a zase ho vrátiť do palebnej pozície.
Pokročilejšie lode mali viac delových palúb nad sebou, takým sa hovorí dvojpalubník či trojpalubník (napr. HMS Victory). V histórii existoval aj jeden štvorpalubník, a to španielsky Santísima Trinidad.
Nikki Reedová

Nicole Houston Reed (* 17. máj 1988, Los Angeles, Kalifornia, Spojené štáty) je americká herečka, scenáristka, speváčka-skladateľka a modelka, známa vďaka postave Rosalie Haleovej vo filmovej sérii "Súmrak". Objavila sa napríklad vo filmoch "Legendy z Dogtownu" a "Mini's First Time".
Detstvo.
Nikki sa narodila v Los Angeles v Kalifornii, ako dcéra kozmetičky Cheryl Houstonovej a výtvarníka Setha Reeda. Má staršieho brata Nathana August Reeda a mladšieho nevlastného brata Joeyho Reeda.
Vo veľa rozhovoroch opisovala svoje detstvo ako „komplikované“. Jej rodičia sa rozviedli, keď mala 2 roky a žila s matkou. Jej matka má čerokézsky a taliansky pôvod. Jej otec je Žid. Nikki nevyrastala v náboženskej viere, ale pokladá sa za Židovku. V roku 2002, keď mala len 14 rokov sa odsťahovala z domu a začala žiť na vlastnú päsť, a to predovšetkým v apartmánoch v okolí Los Angeles. Po úspechu vo filme "Trinástka" sa znovu vrátila do Alexander Hamilton High School v Los Angeles, ale po roku opäť skončila. Zmaturovala cez domácu výučbu. Je vegetariánka.
Kariéra.
Nikki sa spoznala s umelkyňou Catherine Hardwicke, ktorá sa chcela stať režisérkou a spisovateľkou. V roku 2002 začala s Nikki spolupracovať na scenári filmu. Najprv z toho mala vzniknúť ľahšia komédia, ale vznikol film "Trinástka", ktorý bol napísaný podľa skutočných udalostí, ktoré Nikki prežila. Nikki a Catherine dokončili dielo počas zimných prázdnin.
Film je čiastočne rebelský, autobiografický, dramatický a zobrazuje divoký život dievčaťa, ktoré sa stáva ženou a naväzuje vzťah k drogám, sexu a krádežiam. Hlavná postava Tracy, ktorú stvárnila Evan Rachel Wood, bola vlastne vytvorená podľa Nikki, ktorá hrala divoké, rebelské dievča, ktoré ju v skutočnosti „skazilo“.
Nikki prejavila talent a tak si zahrala v snímkach "Legendy z Dogtownu", "Úkladná vražda" a v seriáli O.C. California.
Ďalším medzníkom jej kariéry je filmové spracovanie ságy "Twilight", kde hrala rolu Rosalie Haleovej.
Osobný život.
V marci 2011 stretla speváka Paula McDonalda, s ktorým začala onedlho chodiť a bývať. V júni 2011 sa zasnúbili a 16. októbra 2011 sa vzali. Od roku 2014 prestali spolu bývať a rozvodové konanie trvalo až do januára 2015.
V roku 2014 začala chodiť s hercom Ianom Somerhalderom, známeho zo seriálu "Upírske denníky", s ktorým sa zasnúbila a 26. apríla 2015 sa vzali v Santa Monica, Kalifornia. 25. júla 2017 sa im narodila dcéra Bodhi Soleil.